2019 m. Lietuvos šachmatų čempionatas

2019 m. Lietuvos šachmatų čempionatas – tai 86-asis Lietuvos atvirasis (anksčiau vyrų) ir 72-asis moterų šachmatų čempionatai. Abu vyko Vilniuje 2019 m. kovo 15 – kovo 21 d. Varžybos kartu buvo ir jaunimo (vaikinų ir merginų iki 20 m.) Lietuvos čempionatas.

Lietuvos atvirasis šachmatų čempionatas

Atvirojo čempionato nuostatai 

Finalinis čempionato turnyras – atviras. Jame gali žaisti visi norintys Lietuvos šachmatininkai, nepriklausomai nuo lyties, amžiaus ir reitingo.

Laikas galvojimui: po 1 val 30 min. iki partijos pabaigos, kiekvienam žaidėjui,  už  atliktą ėjimą, pridedant po 30 sek.

Nugalėtojų nustatymas 
Laimi dalyvis, surinkęs daugiausia taškų (už pergalę – 1 taškas, už lygiąsias 0,5, už pralaimėjimą – 0).

Surinkus po lygiai taškų,  vietos nustatomos pagal sekančius, pradedant nuo pirmojo, papildomus rodiklius:

 Bucholco koeficientas - 1 (atmetus blogiausią varžovo rezultatą);
 Bucholco koeficientas (pilnas);
 Bergerio koeficientas
 Tarpusavio susitikimo rezultatas;
 Pasiektas reitingas.

Apdovanojimai 

Lietuvos šachmatų ir jaunimo čempionatų prizininkai apdovanojami prizais, diplomais ir medaliais. 
2019 m.  Lietuvos  šachmatų čempionas patenka į Lietuvos rinktinę. 

Lietuvos jaunimo šachmatų čempionas įgyja teisę atstovauti šaliai 2019 m. Pasaulio jaunimo šachmatų čempionate.

Atvirojo čempionato eiga 

2019 m. Lietuvos čempionato pusfinalinis turnyras nevyko. 
Dėl Lietuvos šachmatų čempiono titulo kovojo 82 žaidėjai, iš jų 35 dalyviai, turintys 20 metų ir jaunesni. Dalyvių reitingo vidurkis – 1760

Iš 2018 m. Lietuvos šachmatų čempionato prizininkų dalyvavo tik 2018 m. čempionas DM Vidmantas Mališauskas. Varžybos vyko šveicariškąja sistema (9 ratai). Sąlygos nelengvos: dalyviams per 7 dienas teko sužaisti 9 partijas, nes dvi dienas reikėjo žaisti po dvi partijas.

Po keturių ratų 

Dešimties pirmaujančių dalyvių rezultatai po 4 ratų.

Po šešerių ratų 

Dešimties pirmaujančių dalyvių rezultatai po 6 ratų.

Po aštuonių ratų 

Trylikos pirmaujančių dalyvių rezultatai po 8 ratų.

Paskutinis ratas 

Paskutiniame rate net 7 šachmatininkai, palankiai susiklosčius aplinkybėms, dar turėjo vilčių tapti prizininkais. 
Prie 1-os lentos T.Laurušas juodosiomis figūromis žaidė prieš S.Zaksaitę, o A.Brazdžionis – prieš S.Kalvaitį. 

T.Laurušas juodosiomis figūromis išlygino žaidimą ispaniškojoje partijoje, vėliau, vidurio žaidime be valdovių, įgijo palankesnę padėtį. Tad apie 30 ėjimą žaidimas pakrypo jo naudai. Baltieji pasidavė, kai  48 ėjime juodųjų pėstininkas tapo valdove.
Surinkęs 7,5 tšk., Tomas Laurušas tapo 2019 metų Lietuvos čempionu. Tai antras 22-jų metų kauniečio šalies čempiono titulas. 

21-rių Vilniaus studentas Andrius Brazdžionis, iškovojo sidabro medalį (7 tšk.). Tai jo antras Lietuvos suaugusiųjų čempionato medalis.

Surinkę po 6,5 tšk trečią - septintą  vietas pasidalijo net 5 dalyviai. Tik pagal antrą papildomą rodiklį vilnietis Dmitrijus Chocenka  aplenkė  kitą vilnietį, 2018 m. Lietuvos čempioną, didmeistrį V.Mališauską ir buvo apdovanotas bronzos medaliu.

2019 m. Lietuvos atvirasis šachmatų čempionatas. Paskutinis (9-as) ratas.

Atvirojo čempionato lentelė 

2019 m. Lietuvos atvirojo šachmatų čempionato partijos

Vaikinų (iki 20 m.) čempionatas 

2019 m. Lietuvos jaunimo (vaikinų iki 20 m.) įskaitoje pirmas tris vietas užėmė kauniečiai: pirmąją - Karolis Jukšta (6,5 tšk.), antrąją - Pijus Stremavičius (6 tšk.), trečiają - Aistis Butvilas (6 tšk.)

Lietuvos moterų šachmatų čempionatas 

73-asis Lietuvos moterų šachmatų čempionatas vyko Vilniuje 2019 m. kovo 15 – kovo 21 d., toje pačioje vietoje ir laiku, kaip ir atvirasis čempionatas.
 
Dalyvavo 24-ios šachmatininkės. Iš 2018 m. Lietuvos moterų čempionato prizininkių dalyvavo tik bronzos medalį iškovojusi – Guoda Perminaitė. Vidutinis turnyro reitingas – 1562.

Žaidėjos šveicariškąja sistema varžėsi 7 ratus. Esant vienodam taškų skaičiui, aukštesnė vieta buvo skiriama dalyvei su aukštesniais papildomais rodikliais.

Galvojimui kiekvienai iki partijos pabaigos buvo skiriama po 1 val. 30 min., pridedant po kiekvieno padaryto ėjimo  po 30 sek.

Moterų čempionate lygiagrečiai vyko ir Lietuvos merginų (iki 20 m.) šachmatų čempionatas. J20 amžiaus grupėje geriausiai pasirodžiusi dalyvė tapo Lietuvos merginų iki 20 m. čempione bei įgijo teisę atstovauti Lietuvai 2019 m. Pasaulio jaunimo (merginų iki 20 m. šachmatų čempionate

Moterų čempionato eiga

Po trijų ratų 

Dešimties pirmaujančių dalyvių rezultatai po 3 ratų.

Po šešių ratų 

Devinių pirmaujančių dalyvių rezultatai prieš paskutinį ratą.

Paskutinis ratas 
Moterų, kaip ir atvirojo, čempionato paskutinis ratas lėmė medalių pasiskirstymą. Prieš paskutinįjį ratą M.Šibajeva, pustaškiu pirmavo prieš varžoves Ji žaisdamai juodosiomis figūromis, jau penktajame ėjime pasiūlė lygiąsias  V.Ditmonaitei. Varžovė pasiūlymą priėmė. 

Po šių lygiųjų M.Šibajevą pavyti galėjo tik Šiaulių moksleivė G.Šimkūnaitė, žaidusi prie 2-ojo stalo prieš S.Limontaitę. Tačiau apie 15-ą ėjimą jau buvo iškeistos visos lengvosios figūros. Keitimaisis figūromis vyko ir toliau. Priešininkėms likus po bokštą ir gausybę pėstininkų, S.Limontaitė bokštu užvaldė d-liniją bei buvo netoli pergalės, tačiau neįstengė įveikti G.Šimkūnaitės gynybos.  Partijai 60-jame  ėjime pasibaigus lygiosiomis, abi varžovės liko be medalių.

Tad 2019 m. Lietuvos moterų šachmatų čempionato auksą iškovojo 16-metė Klaipėdos moksleivė Marija Šibajeva (5,5 tšk.). Sidabras atiteko čempionato atradimui, 15-metei Vilniaus moksleivei Evelinai Ravluševič (5 tšk.), paskutiniame rate įveikusiai Vestą Kasputę, o bronza –  dar vienai vilnietei, Viktorijai Ditmonaitei (5 tšk.).

2019 m. Lietuvos moterų šachmatų čempionatas. Paskutinis (7-as) ratas.

Moterų čempionato lentelė 

Pastaba * žaidė b – baltosiomis figūromis, j – juodosiomis figūromis. PR1, PR2, PR3 papildomi rodikliai.

Be žaidimo gautas taškas žymimas -1, kai šveicariškąja sistema rengiamame turnyre, esant nelyginiam dalyvių skaičiui, paskutinėse vietose esančiam dalyviui nelieka su kuo žaisti.

2019 m. Lietuvos moterų šachmatų čempionato partijos.

Merginų (iki 20 m.) čempionatas 
2019 m. Lietuvos merginų iki 20 m. čempionate (19-ka dalyvių) pirmąją vietą užėmė  moterų turnyro nugalėtoja, klaipėdietė Marija Šibajeva, surinkusi 5,5 tšk. Antroji buvo vilnietė Evelina Ravluševič (5 tšk.), trečioji -  šiaulietė Gabija Šimkūnaitė (5 tšk.).

Šaltiniai

Nuorodos 

  Vilniuje prasidėjo 2019 metų šalies šachmatų čempionatas

 Lietuvos čempionate – dvivaldystė; moterų čempionate spindi V.Kasputė

Lietuvos šachmatų čempionatai